**หมวดที่ 1 ชื่อและวัตถุประสงค์**

ข้อ 1 สมาคมนี้มีชื่อว่า “สมาคมอุตสาหกรรมก่อสร้างไทย ในพระบรมราชูปถัมภ์” Thai Contractors Association Under H.M.The King’s Patronage สำนักงานสมาคมตั้งอยู่เลขที่ 110 อาคาร โอเรียนเต็ล เรสซิเดนซ์ ชั้น 3

ถนนวิทยุ แขวงลุมพินี เขตปทุมวัน กรุงเทพฯ 10330

ข้อ 2 เครื่องหมายของสมาคมคือรูปวงกลมสามชั้น วงกลมชั้นนอกมีคำว่า“สมาคมอุตสาหกรรมก่อสร้างไทย” อยู่ส่วนบน และคำว่า “ในพระบรมราชูปถัมภ์” อยู่ส่วนล่าง วงกลมชั้นกลางมีคำภาษาอังกฤษว่า “Thai Contractors Association” อยู่ส่วนบน และคำว่า “Under H.M.The King’s Patronage” อยู่ส่วนล่าง บนพื้นสีเลือดหมู วงกลมชั้นในมีรูปพระเจดีย์ และรัศมีสีทอง ตามรูปและลักษณะที่ปรากฏนี้

ข้อ 3 สมาคมนี้มีวัตถุประสงค์ คือ

(1.) เพื่อส่งเสริมการประกอบอาชีพก่อสร้าง ทุกสาขาให้เป็นที่ไว้วางใจของรัฐบาล, องค์การ, บริษัท, ห้าง, ร้าน และประชาชน ทั้งในและนอกประเทศในด้านการทำงานวิชาการ ราคา และศีลธรรม

(2.) เพื่อส่งเสริมความรู้ในวิชาช่างก่อสร้างให้เจริญก้าวหน้ายิ่งขึ้นทั้งทางวิชาการ และการบริหารงานโดยให้การอบรมเผยแพร่และแลกเปลี่ยนความรู้รับรองคุณวุฒิและผลงาน

(3.) บำเพ็ญตนเป็นสถาบันกลางระหว่างรัฐบาล องค์การ หรือเจ้าของงานกับผู้ประกอบอาชีพก่อสร้าง

(4.) เพื่อประสานสามัคคี และพบปะสังสรรค์จัดงานบันเทิงกีฬาในระหว่างสมาชิกและครอบครัวกับผู้มีอาชีพเป็นครั้งคราว

(5.) ไม่ดำเนินการในทางการเมือง